[{"text_idx": "#000006", "text": "FW: RIA hoiatab vo\u0303rguseadmete vastu suunatud ru\u0308nnete eest"}, {"text_idx": "#000014", "text": "FW: RIA hoiatab vo\u0303rguseadmete vastu suunatud ru\u0308nnete..."}, {"text_idx": "#000022", "text": "Ekspert hoiatab: vihma ka\u0308es ei tohi mobiiltelefoniga ra\u0308a\u0308kida"}, {"text_idx": "#000023", "text": "Tele2 klienditeenindusdirektori Sirli Seliovi so\u0303nul ei vo\u0303ta inimesed vihmakahjustusi to\u0303siselt, aga statistika kohaselt kasvab su\u0308gisel niiskusest po\u0303hjustatud mobiiliremontide arv hu\u0308ppeliselt ja selliseid kahjusid garantii ei kata."}, {"text_idx": "#000024", "text": "Sirli Seliovi so\u0303nul on inimeste kasutusharjumused ja\u0308a\u0308nud nuputelefonide aega. \u201cUued nutitelefonid on nii suured, et ka\u0308si ei varja seadet piiskade eest ja niiskus vo\u0303ib avadest sisse tulla,\u201d u\u0308tles Seliov ja lisas, et vihma ja lume eest hoiatatakse ka garantiitingimustes."}, {"text_idx": "#000025", "text": "\u201cOn ka juhtumeid, mil telefon sai niiskuskahjustuse spordisaali riidekapis,\u201d u\u0308tles Seliov."}, {"text_idx": "#000026", "text": "Sirli Seliovi so\u0303nul tekitab niiskus elektroonikale tihti po\u0308o\u0308rdumatu kahjustuse. \u201cSeade oksu\u0308deerub, mis po\u0303hjustab katkestusi ja lu\u0308hiseid ning nende likvideerimine on keeruline ja tihti vo\u0303imatu. Vedelikukahjustuse puhul vo\u0303ib telefon esialgu normaalselt funktsioneerida, kuid oksu\u0308deerumine kestab ma\u0308rkamatult seadmes edasi. Hiljem ei tule aga inimesele u\u0308ldse meelde, et telefon oleks vett saanud,\u201d ra\u0308a\u0308kis Seliov"}, {"text_idx": "#000027", "text": "Mobiilieksperdi so\u0303nul on telefoni sisemuses niiskusindikaator, mis na\u0308eb va\u0308lja nagu va\u0308ike valge ruuduke. \u201cKui seade enam ei to\u0308o\u0308ta ning hoolduses lahti vo\u0303etakse, siis on kohe na\u0308ha, et indikaator on va\u0308rvi muutnud ning garantii enam ei kehti,\u201d u\u0308tles Seliov."}, {"text_idx": "#000028", "text": "\u201cKui telefon saab niiskust, siis tuleb kasutamine koheselt lo\u0303petada ja vo\u0303imalusel eemaldada aku. Hooldusesse peaks minema vo\u0303imalikult kiiresti ja mida kauem seda edasi lu\u0308kata, seda suurem vo\u0303ib tulla arve. Samuti korrodeerub telefon oodates edasi ja kahaneb to\u0303ena\u0308osus see hiljem to\u0308o\u0308le saada.\u201d"}, {"text_idx": "#000029", "text": "\u201cKui telefonil pole enam niio\u0308elda pilti ees, siis ise tarbija ei saagi teada, kas seade veel to\u0308o\u0308le hakkab, kuid statistiline to\u0303ena\u0308osus on 50 protsenti.\u201d"}, {"text_idx": "#000030", "text": "Mobiilieksperdi so\u0303nul aitavad telefoni hoida kaitseu\u0308mbris ja \u2013kile. \u201cKellel la\u0308heb telefon tihedamini katki, see peaks ostma veekindla telefoni. Niiskuskindlad telefonid vastavad IP 68 veekindluse standardile, mis lubab kuni pooleteise meetri su\u0308gavusele vette minna,\u201d u\u0308tles Seliov."}]